VISPĀRĪGĀ VIENOŠANĀS NR. 664/2025/2.2-9
par būvniecības ieceres dokumentācijas izstrādi un autoruzraudzību

Cēsīs, Cēsu novadā					                         	 
Dokumenta datums ir pēdējā pievienotā 
droša elektroniskā paraksta laika zīmoga datums
[bookmark: _Hlk143520216]
Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101 (turpmāk – Pasūtītājs), kuras vārdā saskaņā ar  Cēsu novada pašvaldības nolikumu rīkojas________, un
Sabiedrība ar ierobežotu atbildību "Vides projektu studija", reģistrācijas Nr. 40003595690, juridiskā adrese: Kārļa Ulmaņa gatve 119, Mārupe, Mārupes nov., LV-2167, kuru saskaņā ar statūtiem pārstāv ________, turpmāk – Izpildītājs Nr. 1, 
SIA JaunRīga, reģistrācijas Nr. 40103680902, juridiskā adrese: Gaiļezera iela 3, Rīga, LV-1079, kuru saskaņā ar statūtiem pārstāv_________, turpmāk – Izpildītājs Nr. 2, 
SIA "BŪVPROJEKTS", reģistrācijas Nr. 44102006392, juridiskā adrese: Jāņa Poruka iela 8, Cēsis, Cēsu nov., LV-4101, kuru saskaņā ar statūtiem pārstāv_________, turpmāk – Izpildītājs Nr. 3, 
Sabiedrība ar ierobežotu atbildību "Lūsis V", reģistrācijas Nr. 40103502004, juridiskā adrese: Bukaišu iela 3, Rīga, LV-1004, kuru saskaņā ar statūtiem pārstāv_________, turpmāk – Izpildītājs Nr. 4, 
Sabiedrība ar ierobežotu atbildību "5.IELA", reģistrācijas Nr. 40003276682, juridiskā adrese: Alfrēda Kalniņa iela 8 - 28, Rīga, LV-1050, kuru saskaņā ar statūtiem pārstāv________, turpmāk – Izpildītājs Nr. 5, 
Sabiedrība ar ierobežotu atbildību “Livland Group”, reģistrācijas Nr. 40103754794, juridiskā adrese: Elizabetes iela 17 - 8, Rīga, LV-1010, kuru saskaņā ar statūtiem pārstāv________, turpmāk, turpmāk – Izpildītājs Nr. 6, 
SIA "Balts un melns", reģistrācijas Nr. 40003659614, juridiskā adrese: Gaujas iela 5, Rīga, LV-1026, kuru saskaņā ar statūtiem pārstāv__________, turpmāk – Izpildītājs Nr. 7, 
Sabiedrība ar ierobežotu atbildību “Ceturtais stils”, reģistrācijas Nr. 55403015621, juridiskā adrese: Saieta laukums 2A, Madona, Madonas nov., LV-4801, kuru saskaņā ar_________, turpmāk – Izpildītājs Nr. 8, no otras puses, visi kopā turpmāk - Puses vai atsevišķi - Puse, 
[bookmark: _Hlk148969509]pamatojoties uz atklāta konkursa “Vispārīgā vienošanās par būvniecības ieceres dokumentācijas izstrādi un autoruzraudzību”, iepirkuma identifikācijas Nr. CNP/2024/31 (turpmāk – Konkurss), 2. daļas rezultātiem, noslēdz šo vispārīgo vienošanos par būvniecības ieceres dokumentācijas izstrādi, turpmāk – Vienošanās, par tālāk norādīto:

1. LIETOTIE TERMINI
1.1. Apakšuzņēmējs (t.sk., apakšuzņēmēja apakšuzņēmējs) – fiziska vai juridiska persona, kas, pamatojoties uz Izpildītāja un šāda Apakšuzņēmēja starpā atsevišķi noslēgto līgumu, veic atsevišķu pakalpojuma daļu, un par kuras darbībām un to rezultātu ir pilnībā atbildīgs Izpildītājs.
1.2. Autoruzraudzība – kontrole, ko būvniecības ieceres dokumentācijas projektētājs veic pēc Projektēšanas darbu pabeigšanas līdz Objekta pieņemšanai ekspluatācijā, lai nodrošinātu būves realizāciju atbilstoši būvniecības ieceres dokumentācijai. Autoruzraudzība tiek veikta atbilstoši autoruzraudzības līgumam (Vienošanās 3.pielikums), turpmāk - Autoruzraudzības līgums, Konkursa Tehniskajai specifikācijai (Vienošanās 1.pielikums), cenu aptaujas Projektēšanas uzdevumam un spēkā esošo normatīvo aktu prasībām. Autoruzraudzības līgums tiks noslēgts pirms būvdarbu uzsākšanas. 
1.3. Autoruzraudzības objekts - Jebkuri Izpildītāja saskaņā ar šo Vienošanos vai Projektēšanas līgumu veikto Projektēšanas darbu rezultātā radītie materiālie objekti un visi augļi gan to materiālajā, gan intelektuālajā nozīmē.
1.4. Būvniecības ieceres dokumentācija - objekta īstenošanai nepieciešamo grafisko un teksta dokumentu kopums  (būvprojekts, paskaidrojuma raksts), kas paredz Pasūtītāja būvniecības ieceres realizāciju.
1.5. Cenu aptauja – konkrēts Projektēšanas uzdevums/tehniskā specifikācija, ko izstrādā Pasūtītājs un nosūta Izpildītājiem, un kurā ietvertas konkrētas Objekta norādes, tehniskās un tehnoloģiskās prasības pakalpojuma veikšanai, to apjomi, izpilde, pielietoto materiālu prasības, izpildes termiņi u.c. nepieciešamā informācija pakalpojuma sniegšanai.
1.6. Konkursa dokumentācija – jebkurš dokuments, kuru sagatavojis vai uz kuru atsaucas Pasūtītājs kā iepirkuma veicējs, lai aprakstītu vai noteiktu iepirkuma procedūras elementus, t.sk., bet ne tikai Konkursa nolikums, Izpildītāja piedāvājums un cita dokumentācija, ko Izpildītājs iesniedzis Pasūtītājam piedaloties Konkursā.
1.7. Līgums – Vienošanās ietvaros starp Pasūtītāju un Izpildītāju noslēgtais iepirkuma līgums par būvniecības ieceres dokumentācijas izstrādi un/vai autoruzraudzību. 
1.8. Līgumcena – katrā attiecīgā Līgumā norādītā kopējā summa bez pievienotās vērtības nodokļa (turpmāk – PVN), kuru Pasūtītājs samaksās Izpildītājam par pilnā apjomā un noteiktos termiņos sniegtiem pakalpojumiem, atbilstoši Pasūtītāja prasībām, Tehniskajai specifikācijai, Cenu aptaujas Projektēšanas uzdevumam/Tehniskai specifikācijai un Cenu aptaujas noteikumiem, Izpildītāja iesniegtajam finanšu piedāvājumam Konkursā  un  Cenu aptaujā . Līgumcenā ir iekļautas visas izmaksas, kuras saistītas ar pilnīgu un pienācīgu Līgumā noteikto saistību izpildi, t.sk. apdrošināšanas, transporta un sakara līdzekļu izmaksas, darbu organizācijas izmaksas, nodokļi un citas izmaksas, kas varētu rasties Izpildītājam Līguma darbības laikā. Ja Līguma ietvaros paredzēts veikt Autoruzraudzību, Līgumcenā ir ietvertas visas izmaksas kas nepieciešamas Autoruzraudzības veikšanai visā būvdarbu veikšanas laikā un tās nevar tikt palielinātas, ja tiek palielināts būvdarbu veikšanas termiņš. PVN samaksu Puses veic normatīvajos aktos noteiktajā kārtībā un apmērā. Līgumcenas daļas samaksu par Autoruzraudzības veikšanu, Pasūtītājs veic atbilstoši Autoruzraudzības līgumā noteiktajam.
1.9. Projektēšanas darbi – atbilstoši Vienošanās un Projektēšanas līgumā noteiktajam – visi un jebkādi pastāvīgi, sagatavošanas un pagaidu darbi projektēšanai un projektēšana (tai skaitā, saskaņošana gala redakcijā, nodevu samaksāšana pēc procesa nepieciešamības), dokumentācijas saskaņošana ar visām instancēm, Pasūtītāju, dokumentācijas pieprasīšana no trešajām personām, ja tādi nepieciešami, izpēte (tai skaitā, visi nepieciešamie atzinumi, tehniskie noteikumi, apsekojumi, uzmērījumi, dokumentu analīze, jaunu trūkstošo dokumentu pasūtīšana, ja tas nepieciešams, dokumentu komplektēšana u.c. darbības).  
1.10. Pakalpojums - atbilstoši Līgumā noteiktajam - Projektēšanas darbi, Projektēšanas darbi un Autoruzraudzība vai /un Autoruzraudzība.  
1.11. Projektētājs - būvkomersants, kura Konkursā iesniegtajam piedāvājumam Vienošanās ietvaros tiek piešķirtas iepirkuma līguma slēgšanas tiesības un ar kuru, Pasūtītājs noslēdz līgumu par Cenu aptaujas līguma priekšmetā paredzētās būvniecības ieceres dokumentācijas izstrādi un Autoruzraudzības darbu izpildi. 
1.12. Projektēšanas uzdevums – minimālās tehniskās prasības Pakalpojuma nodrošināšanai, kas tiek pievienota pie  Projektēšanas līguma.
1.13. Objekts – Pasūtītāja Cenu aptaujas uzaicinājumā norādītais objekts, kuram nepaciešams nodrošināt Pakalpojumu Vienošanās un Līguma ietvaros.
1.14. Vienošanās summa – maksimālā kopējā naudas summa bez PVN, kuru Pasūtītājs visā Vienošanās spēkā esamības laikā, var samaksāt Izpildītājiem par pilnībā un kvalitatīvi izpildītiem Pakalpojumiem. Vienošanās summa ietver visas izmaksas, kas saistītas ar Pakalpojumu veikšanu, tajā skaitā darbaspēka izmaksas, izdevumus materiālu un aprīkojuma iegādei, apdrošināšanai, saskaņojumu un informācijas iegūšanai, transportam, nodokļiem nepieciešamām izmaksām, kā arī izmaksas par pakalpojumiem, kas nav tieši iekļauti, bet kuru izpildes vai pielietojuma nepieciešamība izriet no Vienošanās un Līguma rakstura un/vai apjoma, un kuru izpilde vai pielietojums var būt nepieciešams, lai izpildītu Pakalpojumus. 
1.15. Vienošanās lietotie termini ir attiecināmi (t.i. tiem ir tāda pati nozīme) arī Līguma izpildē.


2. VIENOŠANĀS PRIEKŠMETS UN TERMIŅŠ
2.1. Pasūtītājs uzdod, bet Izpildītājs apņemas ar saviem resursiem un tehniskajiem līdzekļiem sniegt kvalitatīvu Pakalpojumu Pasūtītāja Objektos Cēsu novada administratīvajā teritorijā. 
2.2. Vienošanās nosaka kārtību, kādā Pasūtītājs izvēlas no Izpildītāju vidus, kas noslēguši Vienošanos, ar kuru slēgt Līgumu par Pakalpojuma sniegšanu konkrētam Objektam.
2.3. Izpildītājs Pakalpojumu veic kvalitatīvi, Pasūtītāja noteiktajā laikā un apjomā, saskaņā ar Vienošanās noteikumiem, Izpildītāja iesniegto piedāvājumu Konkursā un Cenu aptaujā, Līgumu, Tehnisko specifikāciju, Cenu aptaujas Projektēšanas uzdevumu, Konkursa dokumentāciju, kā arī ievērojot normatīvo tiesību aktu prasības.
2.4. Vienošanās ir spēkā 36 (trīsdesmit seši) mēneši no Vienošanās noslēgšanas vai līdz dienai, kad tās ietvaros noslēgto Līgumu kopējā vērtība sasniedz Pasūtītāja noteikto maksimālo Vienošanās summu, kas minēta Vienošanās 4.1.punktā, atkarībā no tā, kurš no nosacījumiem iestājas pirmais.
2.5. Ja Vienošanos kāds no Izpildītājiem neparaksta, 5 (piecu) darba dienu laikā vai citā Pasūtītāja noteiktajā parakstīšanas termiņā pēc Pasūtītāja paziņojuma saņemšanas par Vienošanās parakstīšanu, tā ir spēkā attiecībā uz tiem Izpildītājiem, kuri to ir parakstījuši.
2.6. Noslēdzot Vienošanos, Izpildītājs ir ieguvis tiesības piedalīties Pasūtītāja organizētajās Cenu aptaujās, iesniegt savus piedāvājumus. 
2.7. Pakalpojuma izpildes termiņš un citi būtiski noteikumi katram Līgumam tiek noteikti atsevišķi Cenu aptaujas uzaicinājumā un Cenu aptaujas Projektēšanas uzdevumā. 
2.8. Vienošanās ietvaros noslēgto Līgumu darbības termiņš ir līdz Pušu saistību pilnīgai izpildei.

3. IZPILDĪTĀJA IZVĒLE, LĪGUMA SLĒGŠANA UN PAKALPOJUMA IZPILDES UZDOŠANA 
3.1. Lai noslēgtu Līgumu, Pasūtītājs veic Cenu aptauju starp Izpildītājiem, ar kuriem Pasūtītājs ir noslēdzis Vienošanos. Pasūtītāja pārstāvis, saskaņā ar Vienošanos un tās pielikumiem, vienlaikus visiem Izpildītājiem uz Vienošanās 10.10. punktā norādītajām e-pasta adresēm nosūta uzaicinājumu iesniegt piedāvājumu Cenu aptaujā Pakalpojuma izpildei, nosakot  piedāvājuma  iesniegšanas termiņu.
3.2. Cenu aptaujas Projektēšanas uzdevumā Pasūtītājs norāda prasības Pakalpojuma veidam, Objektu, kurā sniedzams Pakalpojums, paredzamo un/vai plānoto Pakalpojuma izpildes termiņu. Pasūtītājs var norādīt arī citu informāciju, piemēram, precizētu Pakalpojuma sniegšanas laiku un kārtību, dokumentācijas sastāvdaļas, organizatoriskos jautājumus, ja tas nepieciešams u.tml..
3.3. Izpildītājs Pasūtītāja Cenu aptaujas uzaicinājumā norādītajā kārtībā un termiņā elektroniski sagatavo un iesniedz Pasūtītājam piedāvājumu. 
3.4. Piedāvājumā Izpildītājs var piedāvāt izmaksas, kas nav augstākas par Konkursā Finanšu piedāvājumā norādītajām izmaksām. Izpildītāja Konkursa Finanšu piedāvājumā norādītās vienas vienības (stundas) likme ir maksimāli pieļaujamās Vienošanās un Līguma darbības laikā, un tās netiks paaugstināta visu Vienošanās un Līguma darbības laiku. 
3.5. Pasūtītājs noraida Izpildītāja iesniegto piedāvājumu Cenu aptaujā, ja tā norādītā maksimālā vienas vienības likme pārsniedz Izpildītāja Konkursā iesniegtajā Finanšu piedāvājumā norādīto maksimālo vienas vienības likmi.
3.6. Pasūtītājs ir tiesīgs konkrētās Cenu aptaujas Projektēšanas uzdevumā vai Finanšu piedāvājumā izvirzīt papildu prasības.
3.7. Izpildītājs sedz visus izdevumus, kas tam rodas sagatavojot piedāvājumu Cenu aptaujā.
3.8. Ja Izpildītājs nav iesniedzis piedāvājumu Cenu aptaujā Pasūtītāja norādītajā termiņā, ir uzskatāms, ka Izpildītājs ir noraidījis uzaicinājumu iegūt konkrētā Līguma slēgšanas tiesības.
3.9. Atbilstības pārbaudi visām prasībām Pasūtītājam ir tiesības veikt tikai tam Vienošanās dalībniekam, kas ir iesniedzis Cenu aptaujā piedāvājumu ar zemāko Līgumcenu.
3.10. Cenu aptaujas piedāvājumu vērtēšanas laikā tiek pārbaudīts:
3.10.1. vai Izpildītājam ir tiesības sniegt Pakalpojumu atbilstoši spēkā esošajiem normatīvajiem aktiem;
3.10.2. vai Izpildītājs ir izpildījis obligātās prasības, kas noteiktas  Vienošanās un/vai Cenu aptaujas Projektēšanas uzdevumā, un/vai Finanšu piedāvājuma formā un citus Cenu aptaujas noteikumus;
3.10.3. vai Cenu aptaujas Finanšu piedāvājumā nav aritmētisku kļūdu. Ja šādas kļūdas tiek konstatētas, tās tiek labotas. Par kļūdu labojumu un laboto Finanšu piedāvājuma summu Pasūtītājs paziņo Izpildītājam, kura pieļautās kļūdas labotas. Vērtējot Finanšu piedāvājumu, tiek ņemti vērā veiktie aritmētisko kļūdu labojumi;
3.10.4.  vai piedāvājums nav nepamatoti lēts;
3.10.5. vai Izpildītājam nav aktuāls nodokļu parāds, kas pārsniedz 150 euro (pārbaudi veic Valsts ieņēmumu dienesta publiskās nodokļu parādnieku datubāzē);
3.10.6. izslēgšanas gadījumi atbilstoši Starptautisko un Latvijas Republikas nacionālo sankciju likuma 11.1 panta pirmajai daļai.
3.11. Par Cenu aptaujas uzvarētāju tiks atzīts Izpildītājs, kas iesniedzis Cenu aptaujas uzaicinājuma un Vienošanās prasībām atbilstošu Piedāvājumu un ir ar viszemāko piedāvāto Līgumcenu.
3.12. Pasūtītājs saņemtos Piedāvājumus Cenu aptaujā vērtē un pieņem lēmumu (turpmāk – Lēmums) par Līguma  slēgšanas tiesību piešķiršanu vai Cenu aptaujas izbeigšanu bez rezultāta.
3.13. Ja Izpildītāji Cenu aptaujā iesniedz identiskus cenu Piedāvājumus, Pasūtītājam ir tiesības izvēlēties Piedāvājumu, izvērtējot ar iepirkuma priekšmetu saistītus kritērijus, Piedāvājumā ietvertās priekšrocības atbilstoši Pasūtītāja vajadzībām, vai citus objektīvus faktorus, kuri tiek noteikti Cenu aptaujas uzaicinājumā. Ja tas nav iespējams, Pasūtītājam ir tiesības rīkot izlozi vai pārtraukt Cenu aptauju un atkārtoti uzaicināt Izpildītājus piedalīties Cenu aptaujā.
3.14. Pasūtītājs ir tiesīgs lūgt Izpildītājam detalizēti izskaidrot Izpildītāja Cenu aptaujas Piedāvājumā norādīto Pakalpojumu izmaksu veidošanos un Izpildītājam ir pienākums detalizēti izskaidrot Izpildītāja Piedāvājumā norādīto Pakalpojumu izmaksu veidošanos, Pasūtītāja noteiktajā termiņā. 
3.15. Pasūtītājam ir tiesības noraidīt Izpildītāja Piedāvājumu Cenu aptaujā, ja Pasūtītājs, izvērtējot Izpildītāja iesniegto detalizēto skaidrojumu par Pakalpojuma izmaksu veidošanos, konstatē, ka Izpildītāja Piedāvājums ir nepamatoti lēts, neatbilstošs Pasūtītāja finanšu iespējām vai Pasūtītājam radušās šaubas par to, vai  Izpildītājs spēs izpildīt Pakalpojumu (t.sk. arī gadījumā, ja tiek kavēts izpildes termiņš vai starptermiņš cita Līguma ietvaros), kā arī gadījumā, ja šāds paskaidrojums nav iesniegts. 
3.16. Paziņojumu par Cenu aptaujas rezultātiem Pasūtītājs nosūta elektroniski uz Izpildītāju norādītajām e-pasta adresēm  3 (trīs) darba dienu laikā pēc Lēmuma pieņemšanas.
3.17. Izpildītājam Līgums jāparaksta ne vēlāk kā 5 (piecu) darba dienu laikā no dienas, kad tas saņēmis uzaicinājumu Līgumu parakstīt vai citā Pasūtītāja noteiktajā parakstīšanas termiņā pēc Pasūtītāja paziņojuma saņemšanas par Līguma parakstīšanu.
3.18. Pasūtītājs ir tiesīgs lemt par nākamā Izpildītāja, kura Piedāvājums atbilst Cenu aptaujas uzaicinājumā noteiktajam, atzīšanu par Cenu aptaujas uzvarētāju, ja Cenu aptaujā izraudzītais Izpildītājs atsakās parakstīt vai neparaksta Līgumu Pasūtītāja noteiktajā termiņā.
3.19. Pasūtītājs var neizmantot Vienošanās 3.18. punktā noteiktās tiesības un lemt par atkārtotas Cenu aptaujas rīkošanu.
3.20. Ja pēc Lēmuma pieņemšanas Izpildītājs atsakās no Līguma slēgšanas, tad Pasūtītājs ir tiesīgs piemērot Izpildītājam līgumsodu 100,00 EUR apmērā par katru gadījumu. Izpildītājam līgumsods jāsamaksā 30 (trīsdesmit) kalendāro dienu laikā  pēc attiecīga rēķina saņemšanas, pārskaitot to uz Pasūtītāja norādīto kontu kredītiestādē. Ja Izpildītājs neveic līgumsoda apmaksu rēķinā norādītajā apmaksas termiņā, Pasūtītājs ir tiesīgs ieturēt līgumsodu no Izpildītājam pienākošajiem nākošajiem maksājumiem šīs Vienošanās noslēgto Līgumu ietvaros.
3.21. Pasūtītājs nodrošina Izpildītāju iesniegto Piedāvājumu satura konfidencialitāti līdz Piedāvājumu iesniegšanai noteiktā termiņa beigām.
3.22. Līgumus slēdz saskaņā ar Līgumu projektiem, kas ir Vienošanās 2.pielikums (Līguma projekts būvniecības ieceres dokumentācijas izstrādei) un 3. pielikums (Līguma projekts par autoruzraudzību). Autoruzraudzības Līgums ar Izpildītāju tiks slēgts nepieciešamības gadījumā, piemērojot Cenu aptaujas Piedāvājumā norādīto summu.
3.23. Pasūtītājam ir tiesības nesūtīt uzaicinājumu Izpildītājam vai ierobežot Izpildītāja dalību Cenu aptaujā līdz divām dalības reizēm, izvērtējot pārkāpuma būtību, apjomu, regularitāti un citus apstākļus, ja izpildās vismaz viens no šādiem noteikumiem:
3.23.1. Izpildītājs vismaz divas reizes pēc kārtas Cenu aptaujā neiesniedz Piedāvājumu vai objektīvi pamatotu atteikumu uz Pasūtītāja uzaicinājumu noteiktajā termiņā;
3.23.2. Izpildītājs ir atteicies slēgt vai nav noslēdzis Līgumu Pasūtītāja noteiktajā termiņā;
3.23.3. Izpildītājs uz Cenu aptaujas Piedāvājuma iesniegšanas dienu bez pamatota iemesla kavē citu ar Pasūtītāju noslēgta Līguma (ārpus Vienošanās un Vienošanās ietvaros noslēgto Līgumu ietvaros) izpildes termiņu, starptermiņu vai laika grafikā norādīto termiņu; 
3.23.4. Izpildītājs ir noslogots citu Līgumu izpildē (sniedz vismaz divus citus Pakalpojumus gan ārpus Vienošanās noslēgtos, gan Vienošanās ietvaros noslēgto Līgumu ietvaros);
3.23.5. [bookmark: _Hlk530139532]pēc Vienošanās noslēgšanas Pasūtītājs ir vienpusēji izbeidzis jebkādu ar attiecīgo Izpildītāju noslēgtu  līgumu un šāda izbeigšana ir saistīta ar to, ka Izpildītājs nav pildījis uzņemtās saistības;
3.23.6. ja Līguma darbības laikā atkārtoti tiek konstatēti nekvalitatīvi vai līdz galam nepadarīti Līgumā (par Projektēšanas darbu izpildi un/vai Autoruzraudzības darbu izpildi) norādītie Pakalpojumi, to defekti vai neatbilstība Konkursa un Cenu aptaujas Projektēšanas uzdevumam;
3.23.7. ja kāda Vienošanās ietvaros noslēgtā  Līguma (par Projektēšanas darbu izpildi un/vai Autoruzraudzības darbu izpildi) izpildes gaitā Izpildītājs Pasūtītāja norādītā termiņā nav novērsis Pasūtītāja rakstiskā pretenzijā norādītos Pakalpojuma defektus un/vai nav panākta vienošanās par Pakalpojuma izpildes termiņiem;
3.23.8. Izpildītājs nepilda vai nepienācīgi pilda Vienošanās ietvaros noslēgtā  Līguma (par Projektēšanas darbu izpildi un/vai Autoruzraudzības darbu izpildi) uzņemtās saistības un/vai ticis sodīts sakarā ar Vienošanās un/vai Līguma nepienācīgu izpildi;
3.23.9. Izpildītājs Pasūtītājam nodarījis zaudējumus.
3.24. Pasūtītājam ir tiesības neizmantot Vienošanos, uzdodot sniegt Pakalpojumu ārpus Vienošanās, t.sk. jebkurā no šādiem gadījumiem:
3.24.1. ja Pasūtītāja norādītajā termiņā netiek saņemts neviens Piedāvājums Cenu aptaujā;
3.24.2. Pasūtītājs uzdod veikt Pakalpojumu, rīkojot kādu no Publisko iepirkumu likumā paredzētajām iepirkumu procedūrām;
3.24.3. ja, veicot tirgus izpēti, Pasūtītājs ir konstatējis, ka Cenu aptaujā Izpildītāju iesniegtajos Piedāvājumos konkrēto darbu izmaksas pārsniedz Pakalpojuma veikšanas izmaksas ārpus Vienošanās;
3.24.4. konkrēto Pakalpojumu var veikt zemāk kvalificēti speciālisti un, iegādājoties to ārpus Vienošanās, tiktu sasniegta Pasūtītāja finanšu līdzekļu efektīvāka izmantošana un Pakalpojums tiktu iepirkts par iespējami izdevīgāku cenu.
3.25. Atbilstoši Ministru kabineta 2017. gada 20. jūnija noteikumiem Nr. 353 „Prasības zaļajam publiskajam iepirkumam un tā piemērošanas kārtība”, zaļā publiskā iepirkuma prasības, nepieciešamības gadījumā, tiks noteiktas Cenu aptaujas Projektēšanas uzdevumā katrai būvniecības ieceres dokumentācijai atsevišķi.

4. VIENOŠANĀS SUMMA, IZMAKSU NOTEIKŠANA UN NORĒĶINU KĀRTĪBA
4.1. Vienošanās ietvaros tiek slēgti Līgumi, kuru kopējā summa nepārsniedz  2 370 000,00 EUR (divi miljoni trīs simti septiņdesmit tūkstoši eiro, 00 centi) bez PVN. Pasūtītājam ir tiesības Vienošanās darbības laikā neizlietot visu Vienošanās summu, kā arī to palielināt atbilstoši Vienošanās 4.2. punktam. 
4.2. Piemērojot Publisko iepirkumu likuma 61. panta trešās daļas 1. punktu -  Pasūtītājs var izdarīt grozījumus Vienošanās un palielināt Vienošanās 4.1. punktā norādīto summu, ja Vienošanās spēkā esamības laikā Vienošanās 4.1. punktā norādītā summa nav apgūta un Pasūtītājam varētu rasties nepieciešamība pēc Pakalpojuma, kura paredzamā cena daļēji iekļaujas un nepārsniedz vairāk kā 5% (pieci procenti) no Vienošanās 4.1. punktā norādītās kopsummas. 
4.3. Atlīdzību par paredzēto Pakalpojumu sniegšanu Pasūtītājs samaksā Izpildītājam, saskaņā ar noslēgto Līgumu pēc Cenu aptaujas veikšanas. 
4.4. Līgumcenas daļas samaksu par Autoruzraudzības veikšanu Pasūtītājs veic atbilstoši Autoruzraudzības līgumā noteiktajam.
4.5. Katra konkrētā Līguma kopējā Līgumcena tiek aprēķināta atbilstoši Cenu aptaujas Piedāvājumā iesniegtajai vienas vienības likmei, sareizinot ar Pasūtītāja noteikto darbu apjomu.
4.6. Līguma izpildes nodrošinājumu Izpildītājs iesniedz 10 (desmit) dienu laikā pēc līguma noslēgšanas, gadījumā, ja konkrētas Cenu aptaujas rezultātā Līgumcena Projektēšanas darbiem, sasniedz  50 000 EUR bez PVN.

5. PUŠU TIESĪBAS UN PIENĀKUMI
5.1. Puses ir savstarpēji atbildīgas par Vienošanās saistību neizpildi, ka arī atbild par otrai Pusei šajā sakarā radušos zaudējumu atlīdzību. 
5.2. Izpildītājam ir pienākums iesniegt Piedāvājumu uzaicinājumā noteiktajā termiņā, izņemot gadījumu, ja paredzētā Līguma izpildes laikā viņam nav pietiekami resursu vai ir citi apstākļi, kas var negatīvi ietekmēt Līguma izpildi.
5.3. Izpildītājam ir tiesības lūgt Konkursa piedāvājumā norādīta apakšuzņēmēja/speciālista nomaiņu vai jauna apakšuzņēmēja/speciālista piesaisti. Nomainot vai piesaistot apakšuzņēmēju/speciālistu tiek uzskatīts, ka tiek mainīts Konkursa piedāvājumā iesniegtais apakšuzņēmēju/speciālistu saraksts.
5.4. Pusei ir pienākums informēt otru Pusi par jebkādiem apstākļiem, kas radušies un var kavēt, apgrūtināt vai ierobežot Vienošanās vai Līguma izpildi pilnībā vai daļēji, 3 (trīs) darba dienu laikā no šādu apstākļu rašanās brīža.
5.5. Pēc Pasūtītāja pieprasījuma Izpildītājam ir pienākums sagatavot ziņojumu/paskaidrojumu par Vienošanās izpildi un/vai Pakalpojuma izpildes gaitu, Pasūtītāja noteiktajā termiņā.
5.6. Pasūtītājam ir pienākums Izpildītājam sniegt Pasūtītāja rīcībā esošo informāciju, kas nepieciešama Cenu aptaujas Piedāvājuma sagatavošanai un Pakalpojuma izpildei.

6. APAKŠUZŅĒMĒJI UN LĪGUMA IZPILDĒ IESAISTĪTĀ PERSONĀLA NOMAIŅA
6.1. Pakalpojuma izpildē Izpildītājs  piesaista savā Konkursa piedāvājumā norādīto personālu un Apakšuzņēmējus. Izpildītājs ir atbildīgs par piesaistītā personāla un Apakšuzņēmēju veiktā Pakalpojuma atbilstību Vienošanās un Līguma prasībām. 
6.2. Izpildītājs nav tiesīgs bez saskaņošanas ar Pasūtītāju veikt Konkursa piedāvājumā norādītā personāla un Apakšuzņēmēju nomaiņu un iesaistīt papildu Apakšuzņēmējus Līguma izpildē. Pasūtītājs var prasīt personāla un Apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu personāla iesaistīšanu Vienošanās un Līguma izpildē.  
6.3. Konkursa piedāvājumā norādītā personāla nomaiņa pieļaujama tikai Vienošanās un Līgumā norādītajā kārtībā un gadījumos. Pasūtītājs nepiekrīt Piedāvājumā norādītā personāla nomaiņai Vienošanās un Līgumā norādītajos gadījumos un gadījumos, kad piedāvātais personāls neatbilst Konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. 
6.4. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem: 
6.4.1. piedāvātais apakšuzņēmējs neatbilst Konkursa dokumentos Apakšuzņēmējiem izvirzītajām prasībām; 
6.4.2. tiek nomainīts Apakšuzņēmējs, uz kura iespējām Konkursā Izpildītājs balstījies, lai apliecinātu savas kvalifikācijas atbilstību paziņojumā par līgumu un Konkursa dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Konkursā Izpildītājs atsaucies, apliecinot savu atbilstību Konkursā noteiktajām prasībām, vai tas atbilst  Publisko iepirkumu likuma 42. panta otrās daļas 1., 2., 3., 4., 5., 6., 7. un 10  punktā minētajiem izslēgšanas iemesliem; 
6.4.3. piedāvātais Apakšuzņēmējs, kura sniedzamo  pakalpojumu vērtība ir vismaz 10 000 euro, atbilst Publisko iepirkumu likuma 42. panta otrās daļas 1., 2., 3., 4., 5., 6., 7. un 10.  punktā minētajiem izslēgšanas iemesliem; 
6.4.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā Konkursā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. 
6.5. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. 
6.6. Izpildītājs Apakšuzņēmēju/personāla piesaistīšanas vai nomaiņas gadījumā iesniedz Pasūtītājam Apakšuzņēmēju sarakstu, kurā norādīta visa aktuālā informācija par Vienošanās un Līguma izpildē piesaistītiem Apakšuzņēmējiem (konsolidēta versija ar aktuālo informāciju)/ speciālistu sarakstu, kurā norādīta visa aktuālā informācija par Vienošanās un Līguma izpildē piesaistīto personālu (konsolidēta versija ar aktuālo informāciju)  un Vienošanās 6.7.punktā norādītos dokumentus un informāciju. 
6.7. Izpildītājam par Apakšuzņēmēju un/vai Izpildītāja piesaistīto personālu jāiesniedz Pasūtītājam šādi dokumenti: 
6.7.1. iesniegums Apakšuzņēmēja un/vai Izpildītāja personāla nomaiņai vai piesaistīšanai, norādot nododamo darbu veidu un sniedzamo  pakalpojumu vērtību/personāla (speciālista) pozīcija Vienošanās un Līguma izpildē  (ja attiecināms); 
6.7.2. Apakšuzņēmēja un/vai Izpildītāja piesaistītā personāla apliecinājums, kas norāda gatavību veikt konkrētos darbus atbilstoši Vienošanās un Līguma priekšmetam. Apakšuzņēmēja apliecinājumu paraksta Apakšuzņēmēja pārstāvis ar pārstāvības tiesībām vai tā pilnvarota persona. Gadījumā, ja paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt apliecinājumu. Izpildītāja piesaistītā personāla apliecinājumu paraksta pats speciālists;  
6.7.3. Apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar Konkursa dokumentāciju, ja tāda prasība izvirzīta, - attiecas gadījumos, kad Izpildītājs Vienošanās un Līguma izpildē vēlas nomainīt Apakšuzņēmēju vai Izpildītāja personālu, uz kura iespējām balstījies savas kvalifikācijas novērtēšanai. 
6.8. Pasūtītājs Apakšuzņēmēja vai Izpildītāja personāla atbilstību Publisko iepirkumu likuma noteikumiem pārbauda saskaņā ar Publisko iepirkumu likuma un Konkursa nolikuma noteikumiem, un pozitīva lēmuma gadījumā saskaņo iesniegto Apakšuzņēmēju un/vai Izpildītāja personāla piesaisti/nomaiņu. 
6.9. Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Vienošanās un Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam. 
6.10. Pasūtītājs pieņem lēmumu atļaut vai atteikt Izpildītāja Konkursā iesniegtā personāla vai Apakšuzņēmēja nomaiņu vai jauna personāla vai Apakšuzņēmēju iesaistīšanu Vienošanās un Līguma izpildē iespējami īsā laikā, bet ne vēlāk kā piecu darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkuma likuma 62.panta noteikumiem. 
6.11. Grozījumi Vienošanās un Līgumam pievienotajā Apakšuzņēmēju/ Izpildītāja personāla sarakstā tiek noformēti, reģistrējot Pasūtītāja saskaņoto Apakšuzņēmēju/ Izpildītāja personāla sarakstu (konsolidēto versiju ar aktuālo informāciju) pie Vienošanās un Līguma.  Līdz ar jaunā saraksta reģistrēšanu pie Vienošanās un Līguma, spēku zaudē iepriekšējais saraksts. Atsevišķi Vienošanās un Līguma grozījumi par šo netiek sagatavoti. 
6.12. Apakšuzņēmēja piesaistīšana Vienošanās un Līguma izpildē pēc Izpildītāja iniciatīvas, neatbrīvo Izpildītāju no atbildības par Vienošanās un Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības. 
6.13. Izpildītājs ir atbildīgs par to, lai saskaņā ar šo Vienošanos un Līgumu Pakalpojuma izpildē iesaistīts Apakšuzņēmējs nepiesaistītu Pakalpojuma izpildē citus Apakšuzņēmējus bez Pasūtītāja rakstiskas piekrišanas. 
6.14. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem Apakšuzņēmējiem.  


7. VIENOŠANĀS NOTEIKUMU GROZĪŠANA UN VIENOŠANĀS IZBEIGŠANA
7.1. Vienošanos var papildināt, grozīt vai izbeigt normatīvajos tiesību aktos noteiktajā kārtībā, Pusēm savstarpēji vienojoties. Vienošanās grozījumi pieļaujami, ievērojot Publisko iepirkuma likuma  56. pantā un 61. pantā  noteikto.
7.2. Vienošanās var tikt izbeigta ar vienu Izpildītāju, vairākiem Izpildītājiem vai visiem Izpildītājiem pirms termiņa jebkurā brīdī, Pusēm par to rakstiski vienojoties, vai vienpusēji, Vienošanās noteiktajā kārtībā. 
7.3. Pasūtītājam ir tiesības vienpusēji izbeigt Vienošanos, par to paziņojot iepriekš, ar katru no Izpildītājiem atsevišķi šādos gadījumos:
7.3.1. Izpildītājs Konkursā vai pirms Vienošanās noslēgšanas, vai Vienošanās izpildes laikā ir sniedzis nepatiesas ziņas vai apliecinājumus. 
7.3.2. Izpildītājs Vienošanās noslēgšanas vai Vienošanās izpildes laikā pārkāpis normatīvos aktus attiecībā uz Vienošanās slēgšanu vai izpildi. 
7.3.3. Ja Izpildītājam ir pasludināts maksātnespējas vai tiesiskās aizsardzības process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu, vai tiek konstatēts, ka līdz Vienošanās izpildes beigu termiņam Izpildītājs būs likvidēts, kā arī, ja iestājušies citi apstākļi, kas Izpildītājam liedz vai liegs turpināt Vienošanās izpildi saskaņā ar Vienošanās noteikumiem, vai kas negatīvi ietekmē Pasūtītāja tiesības, kas izriet no Vienošanās.
7.3.4. ja Izpildītājs ir izslēgts no Būvkomersantu reģistra.
7.3.5. Izpildītājam Līguma darbības laikā tiek anulētas licences vai sertifikāti, kas atļauj Pakalpojuma sniegšanu. 
7.3.6. Ja divi vai vairāki Izpildītāji savā starpā ir izveidojuši karteli jeb vienojušies, tādējādi negodīgi saskaņojot savu dalību Piedāvājumu iesniegšanā (piedaloties Konkursā vai Cenu aptaujā), likvidējot vai mazinot konkurenci un liedzot Pasūtītājam iespēju saņemt zemāko cenu par Pakalpojumu. Šādā gadījumā Pasūtītājam ir tiesības izbeigt Vienošanos pret visiem kartelī jeb šajā punktā minētajā vienošanās iesaistītajiem Izpildītājiem.
7.3.7. Izpildītājs ir patvaļīgi pārtraucis Vienošanās izpildi, tai skaitā, Izpildītājs  nav sasniedzams juridiskajā adresē.
7.3.8. ja Izpildītājs tiek aizstāts ar citu uzņēmēju atbilstoši spēkā esošo normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61.panta trešās daļas 4.punktā noteiktajam;
7.3.9. ja Pasūtītājam Vienošanās kļuvusi ekonomiski neizdevīga, Pasūtītājs, izvērtējot apstākļus, tiesīgs izbeigt Vienošanos;
7.3.10. ārējā normatīvajā aktā noteiktajos gadījumos.
7.4. Izbeidzot Vienošanos ar atsevišķu Izpildītāju, Vienošanās paliek spēkā starp Pasūtītāju un pārējiem Izpildītājiem.
7.5. Vienošanās darbība tiek izbeigta, ja turpmāku Vienošanās izpildi padara neiespējamu vai apgrūtina nepārvarama vara.
7.6. Pasūtītājam ir tiesības nekavējoties vienpusēji atkāpties no Vienošanās, rakstiski paziņojot par to konkrētam Izpildītājam, ja Vienošanās nav iespējams izpildīt tādēļ, ka Izpildītājam vai citai Starptautisko un Latvijas Republikas nacionālo sankciju likuma 11.1pantā noteiktai personai Vienošanās izpildes laikā ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.7. Izpildītājam nav tiesību prasīt jebkādu kompensāciju vai zaudējumu atlīdzību sakarā ar Vienošanās izbeigšanu, ja Pasūtītājs izmanto savas tiesības vienpusēji izbeigt Vienošanos pirms noteiktā termiņa. 
7.8. Izpildītājam ir tiesības vienpusēji pirms termiņa atkāpties no Vienošanās, par to paziņojot Pasūtītājam, ja ir kāds no turpmāk minētajiem iemesliem:
7.8.1. Pasūtītājs pārkāpj vai nepilda būtisku Vienošanās paredzētu pienākumu;
7.8.2. Vienošanās izpildi padara neiespējama nepārvarama vara.
7.9. [bookmark: _Hlk482805657]Vienošanās 7.3.punktā un 7.8. punktā noteiktajos gadījumos Vienošanās uzskatāma par izbeigtu septītajā dienā pēc paziņojuma par Vienošanās izbeigšanu nosūtīšanas dienas, ja paziņojums par Vienošanās izbeigšanu nosūtīts ierakstītā vēstulē, un otrajā darba dienā pēc nosūtīšanas, ja paziņojums nosūtīts elektroniski un tas ir parakstīts ar drošu elektronisko parakstu.
7.10. Būtiskie Vienošanās grozījumi var tikt veikti šādos gadījumos un ievērojot nosacījumus: 
7.10.1. ja tiek grozīti spēkā esošie normatīvie akti, kas reglamentē nodokļu likmes, kā rezultātā palielinās darba spēka izmaksas, un Izpildītājs nevar nodrošināt Pakalpojuma izpildi par iepriekš piedāvātajām cenām; 
7.10.2. ja Pasūtītājam Vienošanās kļuvusi ekonomiski neizdevīga, Pasūtītājs, izvērtējot apstākļus,  tiesīgs pārtraukt Vienošanos;
7.10.3. citos Vienošanās un Publisko iepirkumu likuma noteiktajos gadījumos.

8. NEPĀRVARAMA VARA
8.1. Puses nav atbildīgas par Līgumā noteikto pienākumu neizpildi vai nepienācīgu izpildi, ja tā radusies nepārvaramas varas vai ārkārtēja rakstura apstākļu rezultātā. 
8.2.  Par nepārvaramās varas un ārkārtēja rakstura apstākļiem tiek uzskatīts: jebkuri notikumi vai apstākļi, kas Pusēm nebija zināmi Līguma parakstīšanas brīdī, kurus Puses saprātīgiem līdzekļiem nespēj kontrolēt vai novērst un kas neļauj Pusei izpildīt Līguma saistības, piemēram, epidēmijas, zemestrīce, plūdi, ugunsgrēks,  eksplozija un jebkuras citas dabas katastrofas vai ekstrēmi laikapstākļi, karš, iebrukums, jebkādas ārvalstu ienaidnieku ļaunprātīgas darbības, pilsoņu nekārtības, terora akti vai to draudi, blokāde, embargo, sacelšanās, streiks, sabotāža, jaunu tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Līguma izpildes noteikumus, nopietni infrastruktūras traucējumi vai veikti kibernoziegumi, kas tieši ietekmē Līguma izpildi un kurus Puses, izmantojot pienācīgu rūpību, nevarēja paredzēt un novērst.
8.3. Pusei, kurai iestājušies nepārvaramas varas vai ārkārtēja rakstura apstākļi, ne vēlāk kā 2 (divu) darba dienu laikā, skaitot no to iestāšanās brīža, ir pienākums par to rakstveidā un telefoniski paziņot otrai Pusei, pamatojot cēloņsakarību starp šo faktu un nespēju izpildīt savas saistības.
8.4. Par nepārvaramas varas apstākļiem nav uzskatāma vispārēja cenu celšanās, t.sk., degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.

9. PERSONAS DATU AIZSARDZĪBA 
9.1. Ja Vienošanās un Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Datus), Puses ir tiesīgas apstrādāt no otras Puses iegūtos datus tikai ar mērķi nodrošināt Vienošanās un Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Vienošanos un Līgumu un normatīvajos aktos noteikto. Katrai Pusei ir pienākums Vienošanās un Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
9.2. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras puses iegūtos Datus, attiecīgā puse pirms šādu Datu nodošanas informē par to otru pusi, ja vien spēkā esošie normatīvie akti to neaizliedz.
9.3. Ja Vienošanās un Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Vienošanās un Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Vienošanās un Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.


10. CITI NOTEIKUMI
10.1. Jebkuras nesaskaņas, domstarpības vai strīdus Puses risina savstarpēju sarunu ceļā, bet ja vienošanos panākt nav iespējams – normatīvajos aktos noteiktajā kārtībā Latvijas Republikas tiesā.
10.2. Ja kāds no Vienošanās noteikumiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Vienošanās pielīgto saistību izpildi, kuras netiek skartas sakarā ar šīm izmaiņām. 
10.3. Tās Pušu attiecības, kuras nav noteiktas ar Vienošanos, tiek regulētas saskaņā ar attiecīgās jomas Latvijas Republikas normatīvajiem aktiem. 
10.4. Visi paziņojumi un cita veida korespondence iesniedzama otrai Pusei personiski pret parakstu, vai nosūtāma vēstulē ar pasta starpniecību kā ierakstīts pasta sūtījums, vai nodrošinot informācijas ātrāku apriti, uz Puses Vienošanās  norādīto e-pasta adresi (ja vien Vienošanās nav noteikts citādi konkrētam gadījumam). Puses vienojas, ka e-pasta sūtījumi tiek uzskatīti par saņemtiem otrajā darba dienā pēc konkrētā e-pasta nosūtīšanas dienas, izņemot ja saņemšanas apliecinājums ir atsūtīts ātrāk (piemēram, tajā paša dienā vai nākošajā dienā u.tml.), vai, ja Vienošanās kādiem gadījumiem nav noteikts cits termiņš un laika uzskaite, bet pasta sūtījumi 7. (septītajā) dienā pēc nodošanas pastā (pasta zīmogs).
10.5. Puses vienojas, ka rēķini var tikt  sagatavoti un nosūtīti arī elektroniskā formā, bez rekvizīta “paraksts”, ar atsauci uz Vienošanos  un nosūtīti uz konkrētās Puses norādīto e-pasta adresi.
10.6. Visi no šīs Vienošanās izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu, ja uz to tiek pieprasīta un nepieciešama atbildes vēstule, jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Vienošanās  noteikts cits termiņš vai kāda Puse ir noteikusi citādi.
10.7. Gadījumā, ja Vienošanās un tā pielikumos nav atrodams neviens termiņš konkrētam gadījumam, tad parakstot šo Vienošanos, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
10.8. [bookmark: _Hlk158116711]Vienošanās minētie pielikumi un ar šīs Vienošanās izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šīs Vienošanās pielikumiem un ir šīs Vienošanās neatņemamas sastāvdaļas. 
10.9. [bookmark: _Hlk158122829]Šī Vienošanās  ir saistoša kā Pusēm, tā arī to tiesību un pienākumu pārņēmējiem. Neviena no Pusēm nevar no Vienošanās izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas. Izņēmumi pieļaujami Vienošanas noteiktajā kārtībā attiecībā uz speciālistu vai apakšuzņēmēju nomaiņu vai jaunu speciālistu vai apakšuzņēmēju iesaistīšanu Vienošanās izpildē, vai gadījumā, ja Puses saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktajā kārtībā, tad tādā gadījumā, Pusei, kura saistības un tiesības tiek pārņemtas, ir pienākums nekavējoties, bet ne vēlāk kā 3 (trīs) kalendāro dienu laikā, rakstveidā informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.  
10.10. Pušu pārstāvji Vienošanās izpildes laikā:
10.10.1. Pasūtītāja pārstāvis:_________;
10.10.2. Izpildītāja Nr. 1 pārstāvis –_________;  
10.10.3. Izpildītāja Nr. 2 pārstāvis –_________;
10.10.4. Izpildītāja Nr. 3 pārstāvis –_________;
10.10.5. Izpildītāja Nr. 4 pārstāvis –_________;
10.10.6. Izpildītāja Nr. 5 pārstāvis –_________;
10.10.7. Izpildītāja Nr. 6 pārstāvis –_________;
10.10.8. Izpildītāja Nr. 7 pārstāvis –_________;
10.10.9. Izpildītāja Nr. 8 pārstāvis –_________.
10.11. Par Vienošanās izpildei būtisko rekvizītu, kontaktpersonu, pārstāvju maiņu, kā arī par izmaiņām amatpersonu ar paraksta tiesībām sastāvā, Puses informē viena otru 5 (piecu) darba dienu laikā. Atsevišķi Vienošanās grozījumi par šo netiek sagatavoti. Ja kāda no Pusēm neinformē otru Pusi par savu rekvizītu maiņu šajā Vienošanās noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei.
10.12. Mainoties Vienošanās 10.11. punktā norādīto Pušu pārstāvju sarakstam, atsevišķi Vienošanās  grozījumi netiek veikti, bet pievienots pie Vienošanās aktualizētais pārstāvju saraksts.
10.13. Pasūtītāja pārstāvji var mainīties par to Pasūtītāja pārstāvis/ji  ir tiesīgs/i dot Izpildītājam norādījumus saistībā ar Vienošanās   izpildi, kas Izpildītājam ir saistoši ciktāl doti Pasūtītāja pārstāvja pienākumu ietvaros, izsūtīt Cenu aptaujas uzaicinājumus, saņemt Cenu aptauju piedāvājumus, pieprasīt un saņemt jebkādas atskaites un skaidrojumus, nosūtīt pretenzijas, atteikumus, piedalīties Cenu aptauju piedāvājumu izvērtēšanā, u.tml., saskaņot ar Pakalpojuma izpildi saistītos dokumentus, t.sk., dažādus aktus, rēķinus, veikt Būvniecības ieceres dokumentācijas saskaņojumus/atteikt saskaņojumu, kā arī veikt citas darbības, kas nepieciešamas saskaņā ar šo Vienošanās izpildi, izņemot: Projektēšanas darbu nodošanas – pieņemšanas akta parakstīšanu un Vispārīgās vienošanās grozījumu/pielikumu parakstīšanu  Pasūtītāja vārdā. 
10.14. Vienošanās ir sagatavota latviešu valodā. Vienošanās elektroniska dokumenta veidā tiek parakstīta ar drošu elektronisko parakstu un laika zīmogu. Vienošanās un tās pielikumu parakstīšanas datums ir pēdējā parakstītāja laika zīmoga datums un laiks
10.15. Pie Vienošanās  ir pievienoti šādi pielikumi: 
10.15.1. 1.pielikums: Tehniskā specifikācija; 
10.15.2. 2.pielikums: Līguma projekts būvniecības ieceres dokumentācijas izstrādei;
10.15.3. 3.pielikums: Līguma projekts par autoruzraudzību;
10.15.4. 4.pielikums: Paraugforma uzaicinājumam piedalīties cenu aptaujā un cenu aptaujas finanšu piedāvājumam.


11. PUŠU REKVIZĪTI

	 
	Pasūtītājs:  
	Izpildītājs Nr. 1 

	 
	Cēsu novada pašvaldība 
Reģ. Nr. 90000031048 
Adrese: Raunas iela 4, Cēsis,  
Cēsu nov., LV 4101 
 
  

Izpildītājs Nr. 2
SIA JaunRīga  
Reģ. Nr. 40103680902  
Adrese: Gaiļezera iela 3, Rīga, LV-1079 
  
  

Izpildītājs Nr. 4 
Sabiedrība ar ierobežotu atbildību "Lūsis V"
Reģ. Nr. 40103502004 
Adrese: Bukaišu iela 3, Rīga, LV-1004

	Sabiedrība ar ierobežotu atbildību "Vides projektu studija" 
Reģ. Nr. 40003595690   
Adrese: Kārļa Ulmaņa gatve 119, Mārupe, Mārupes nov., LV-2167 
 
Izpildītājs Nr. 3 
SIA "BŪVPROJEKTS" 
Reģ. Nr. 44102006392
Adrese: Jāņa Poruka iela 8, Cēsis, Cēsu nov.,  
LV-4101 
 
Izpildītājs Nr. 5 
Sabiedrība ar ierobežotu atbildību "5.IELA"
Reģ. Nr. 40003276682 
Adrese: Alfrēda Kalniņa iela 8 - 28, Rīga, LV-1050
 
 

	 
Izpildītājs Nr. 6 
Sabiedrība ar ierobežotu atbildību "Livland Group" 
Reģ. Nr. 40103754794 
Adrese: Elizabetes iela 17 - 8, Rīga, LV-1010
 

Izpildītājs Nr. 8  
Sabiedrība ar ierobežotu atbildību "Ceturtais stils" 
Reģ. Nr. 55403015621  
Adrese: Saieta laukums 2A, Madona, Madonas nov., 
LV-4801
 

	 
Izpildītājs Nr. 7  
SIA "Balts un melns" 
Reģ. Nr. 40003659614  
Adrese: Gaujas iela 5, Rīga, LV-1026 





